7. pielikums

atklāta konkursa, identifikācijas

Nr. CAIP 2024/38, nolikumam

Līgums par autoruzraudzību Nr. (projekts) 

Rīgā 








Datums skatāms laika zīmogā ​​​​​​​​​​​​​​​​​​​​​​​​
Rīgas valstspilsētas pašvaldības Ārtelpas un mobilitātes departaments, turpmāk – PASŪTĪTĀJS, tā __________ personā, kurš rīkojas, pamatojoties uz ___________________, no vienas puses,  un 

_____________, turpmāk – UZŅĒMĒJS, tās ____________________ personā, kurš rīkojas, pamatojoties uz __________, no otras puses, abi kopā – Līdzēji, ņemot vērā, ka saskaņā ar atklātā konkursa “Sūkņu stacijas likvidācija Stirnu ielā. Jauna pašteces kolektora Ø1500 mm projektēšana un autoruzraudzība”, identifikācijas Nr. _____________, turpmāk – Konkurss, rezultātiem, UZŅĒMĒJS ir ieguvis tiesības noslēgt šo līgumu un, ņemot vērā, ka pirms piedāvājuma iesniegšanas UZŅĒMĒJS ir iepazinies ar PASŪTĪTĀJA rīcībā esošajiem dokumentiem un informāciju, kas varētu attiekties uz darbu veikšanu, un UZŅĒMĒJS, pamatojoties uz šo informāciju, ir iesniedzis piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS

PASŪTĪTĀJS uzdod un UZŅĒMĒJS apņemas veikt autoruzraudzības darbus saskaņā ar Ministru kabineta 2014. gada 19. augusta noteikumiem Nr.500 „Vispārīgie būvnoteikumi”, turpmāk –autoruzraudzība, būvobjektam __________________ (būvprojekta nosaukums), turpmāk – Būvobjekts, ievērojot visus Līguma nosacījumus.

2. AUTORUZRAUDZĪBAS VEIKŠANAS TERMIŅŠ

2.1. Līgums stājas spēkā tā abpusējas parakstīšanas dienā.
2.2. Autoruzraudzības veikšanas termiņš Būvobjektā tiek noteikts visā būvdarbu periodā līdz Būvobjekta pieņemšanai ekspluatācijā.
3. LĪGUMA SUMMA UN NORĒĶINU KĀRTĪBA

3.1. Līguma kopējā summa ir EUR____________ (_____ euro un ______centi), tai skaitā darba samaksa EUR____________ (_____euro un ______centi) un pievienotās vērtības nodoklis, turpmāk – PVN, 21% EUR____________ (_____euro un ______centi).

3.2. Norēķinu kārtība:
3.2.1. samaksu par autoruzraudzību, kas nepārsniedz 90% (deviņdesmit procentus) no Līguma summas, PASŪTĪTĀJS veic būvprojekta realizācijas laikā 1 (vienu) reizi mēnesī, proporcionāli veiktajiem un PASŪTĪTĀJA pieņemtajiem būvdarbiem Būvobjektā. Samaksu par attiecīgajā mēnesī veiktajiem autoruzraudzības darbiem PASŪTĪTĀJS veic 30 (trīsdesmit) dienu laikā no ikmēneša autoruzraudzības darbu nodošanas – pieņemšanas akta abpusējās parakstīšanas un UZŅĒMĒJA rēķina iesniegšanas Līguma 3.4.punktā norādītajā kārtībā;

3.2.2. atlikusī Līguma summa tiek samaksāta 30 (trīsdesmit) dienu laikā pēc Būvobjekta nodošanas ekspluatācijā un UZŅĒMĒJA rēķina iesniegšanas Līguma 3.4.punktā norādītajā kārtībā.

3.3. PASŪTĪTĀJS atbilstoši Publisko iepirkumu likuma 61. panta piektajai daļai Līguma darbības laikā, atkarībā no autoruzraudzības darbu nepieciešamības, pieejamā finansējuma apjoma, no autoruzraudzības nepieciešamības vai citiem objektīviem apstākļiem ir tiesīgs izmainīt plānoto autoruzraudzības apjomu, ar nosacījumu, ka minēto izmaiņu apjoms nesasniedz 10% (desmit procentus) no Līguma summas. Par izmaiņām PASŪTĪTĀJS savlaicīgi informē UZŅĒMĒJU un UZŅĒMĒJAM šis paziņojums ir saistošs.

3.4. Rēķina formāts un iesniegšanas kārtība:
3.4.1. UZŅĒMĒJS sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības portāla www.eriga.lv, turpmāk – portāls, sadaļā „Rēķinu iesniegšana” norādītajai informācijai par elektroniskā rēķina formātu.

3.4.2. Elektroniskos rēķinus apmaksai UZŅĒMĒJS iesniedz PASŪTĪTĀJAM, izvēloties vienu no sekojošiem elektroniskā rēķina piegādes kanāliem:

3.4.2.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

3.4.2.2. augšupielādē rēķinu failus portālā www.eriga.lv, atbilstoši portāla www.eriga.lv sadaļā „Rēķinu iesniegšana” norādītajai informācijai par failu augšupielādi XML formātā;

3.4.2.3. izmanto manuālu rēķina informācijas ievades Web formu portāla www.eriga.lv sadaļā „Rēķinu iesniegšana”.

3.4.3. Noformējot elektronisko rēķinu, UZŅĒMĒJS tajā norāda šādu informāciju:

Pakalpojumu saņēmējs: Rīgas valstspilsētas pašvaldība

Rātslaukums 1, Rīga, LV-1050

NMR kods: _______________
PVN reģ.Nr.: ___________________
Banka: _______________
Banka kods: ____________
Konts: __________________
RD iestāde: Rīgas valstspilsētas pašvaldības Ārtelpas un mobilitātes departaments

RD iestādes adrese: Ģertrūdes iela 36, Rīga, LV-1011

RD iestādes kods: 213

3.4.4.  Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.

3.4.5. Elektroniskā rēķina apmaksas termiņš ir 30 (trīsdesmit) dienu laikā no dienas, kad UZŅĒMĒJS iesniedzis PASŪTĪTĀJAM elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.

3.4.6. Elektroniskā rēķina apmaksas termiņu skaita no dienas, kad UZŅĒMĒJS, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis PASŪTĪTĀJAM elektronisku rēķinu, ar nosacījumu, ka UZŅĒMĒJS ir iesniedzis pareizi, atbilstoši Līguma nosacījumiem, aizpildītu elektronisko rēķinu un PASŪTĪTĀJS to ir pieņēmis apmaksai.

3.4.7. UZŅĒMĒJAM  ir pienākums portālā www.eriga.lv sekot līdzi iesniegtā elektroniskā rēķina apstrādes statusam. 

3.4.8. Ja UZŅĒMĒJS ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, PASŪTĪTĀJS šādu rēķinu apmaksai nepieņem un neakceptē. UZŅĒMĒJAM ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad UZŅĒMĒJS ir iesniedzis atkārtoto elektronisko rēķinu. 

4. AUTORUZRAUDZĪBAS NOTEIKUMI

4.1. UZŅĒMĒJA norādījumi ir saistoši būvuzņēmējam no brīža, kad tie ir ierakstīti autoruzraudzības žurnālā.

4.2. UZŅĒMĒJA pienākums ir nekavējoties informēt PASŪTĪTĀJU par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

4.3. PASŪTĪTĀJAM ir tiesības izvirzīt pretenzijas par autoruzraudzības veikšanu, ja tā pilnīgi vai daļēji neatbilst Līguma nosacījumiem, Būvnormatīviem un PASŪTĪTĀJA rakstveidā noformulētām prasībām.

4.4. Līgumā noteikto autoruzraudzības darbu izpilde tiek fiksēta ar nodošanas - pieņemšanas aktu pēc autoruzraudzības darbu pabeigšanas (Līguma 2.2.punkts).

4.5. PASŪTĪTĀJS paraksta nodošanas – pieņemšanas aktu 10 (desmit) darba dienu laikā pēc tā saņemšanas vai arī norāda argumentētus iemeslus tā neparakstīšanai.
5. LĪDZĒJU PIENĀKUMI UN TIESĪBAS
5.1. UZŅĒMĒJAM jāveic autoruzraudzība Būvobjektā atbilstoši Līguma nosacījumiem, nodrošinot būvprojekta  ___________ autentisku realizāciju dabā.
5.2. Veicot autoruzraudzību, UZŅĒMĒJAM jāievēro spēkā esošie normatīvie akti un PASŪTĪTĀJA norādījumi.
5.3. UZŅĒMĒJAM ir pienākums apmeklēt darba vadības vai pēc PASŪTĪTĀJA lūguma arī citas ar būvprojekta realizāciju saistītas sanāksmes (tikšanās), kā arī nodrošināt regulāru autoruzraudzības veikšanu Būvobjektā un regulāru apsekojumu rezultātu ierakstīšanu autoruzraudzības žurnālā visā būvdarbu veikšanas laikā.
5.4. Pēc PASŪTĪTĀJA pieprasījuma UZŅĒMĒJAM sadarbības ietvaros jānodrošina nepieciešamo labojumu veikšanu būvprojektā. UZŅĒMĒJAM ir pienākums nekavējoties informēt PASŪTĪTĀJU par nepieciešamību veikt labojumus būvprojektā, neatkarīgi no tā, vai šāda nepieciešamība radusies UZŅĒMĒJA kļūdas vai citu iemeslu dēļ.
5.5. Kļūdas būvprojektā UZŅĒMĒJAM jālabo par saviem līdzekļiem.
5.6. UZŅĒMĒJAM uz Līguma noslēgšanas dienu ir jābūt noslēgtam apdrošināšanas līgumam atbilstoši Ministru kabineta 2014. gada 19. augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” nosacījumiem un pēc PASŪTĪTĀJA pieprasījuma 1 (vienas) darba dienas laikā minētais apdrošināšanas līgums jāiesniedz PASŪTĪTĀJAM. 
5.7. Līguma parakstīšanas dienā UZŅĒMĒJS iesniedz PASŪTĪTĀJAM autoruzraudzības pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā UZŅĒMĒJS paziņo PASŪTĪTĀJAM par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts autoruzraudzības pakalpojumu sniegšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu UZŅĒMĒJS rakstveidā iesniedz PASŪTĪTĀJAM, nosūtot informāciju uz PASŪTĪTĀJA e-pasta adresi: amd@riga.lv 2 (divu) darba dienu laikā no attiecīgo izmaiņu iestāšanās dienas.
5.8. PASŪTĪTĀJS nodrošina UZŅĒMĒJA piekļūšanu Būvobjektam Līguma izpildes laikā.
5.9. UZŅĒMĒJA Konkursa piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu. PASŪTĪTĀJS nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:

5.9.1. piedāvātais personāls neatbilst Konkursa nolikumā noteiktajām prasībām, kas attiecas uz personālu, vai tam nav vismaz tādas pašas kvalifikācijas un pieredzes kā personālam, kas tika vērtēts Konkursā;

5.9.2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;

5.9.3. tiek nomainīts apakšuzņēmējs, uz kura iespējām Konkursā UZŅĒMĒJS balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Konkursā UZŅĒMĒJS atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma minētajiem izslēgšanas nosacījumiem; 

5.9.4. piedāvātais apakšuzņēmējs, kura sniedzamo pakalpojumu cena ir vismaz EUR 10 000 (desmit tūkstoši euro un 00 centi) no Līguma kopējās summas, atbilst Konkursa nolikuma minētajiem izslēgšanas nosacījumiem;

5.9.5. apakšuzņēmēja maiņas rezultātā tiktu izdarīti tādi grozījumi UZŅĒMĒJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.

5.10. UZŅĒMĒJS drīkst veikt jauna apakšuzņēmēja, kura sniedzamo pakalpojumu cena ir vismaz EUR 10 000 (desmit tūkstoši euro un 00 centi) no Līguma kopējās summas, iesaistīšanu Līguma izpildē, ja UZŅĒMĒJS par to rakstveidā paziņojis PASŪTĪTĀJAM un saņēmis PASŪTĪTĀJA rakstveida piekrišanu apakšuzņēmēja iesaistīšanai Līguma izpildē. PASŪTĪTĀJS nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:

5.10.1. uz piedāvāto apakšuzņēmēju attiecas Konkursa nolikumā minētie izslēgšanas nosacījumi;

5.10.2. jauna apakšuzņēmēja iesaistīšanas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.

5.11. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 5.9. un 5.10.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 5.9. un 5.10.punktu.

6. LĪDZĒJU SAISTĪBAS

6.1. Līdzēji ir atbildīgi par Līgumā norādīto saistību pildīšanu un normatīvo aktu ievērošanu. Atbildība par autoruzraudzību ir noteikta saskaņā ar Ministru kabineta 2014. gada 19. augusta noteikumiem Nr.500 „Vispārīgie būvnoteikumi”. 
6.2. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otram Līdzējam vai trešajām personām saskaņā ar normatīvajiem aktiem.
6.3. Apmaksas termiņa nokavēšanas gadījumā PASŪTĪTĀJAM jāsamaksā UZŅĒMĒJAM līgumsods 0,1% apmērā no laikus nesamaksātas summas, neieskaitot PVN, par katru nokavēto dienu, bet ne vairāk kā 10% (desmit procenti) no laikus nesamaksātas summas.
6.4. Par Līguma 5.6. un 5.7.punktā noteiktā termiņa kavējumu UZŅĒMĒJS maksā PASŪTĪTĀJAM līgumsodu EUR 30,00 (trīsdesmit euro un 00 centi) par katru nokavējuma dienu.
6.5. PASŪTĪTĀJS piemēro UZŅĒMĒJAM līgumsodu EUR 300,00 (trīs simti euro un 00 centi) apmērā par katru konstatēto autoruzraudzības pārkāpumu (netiek veikta autoruzraudzība, netiek veiktas regulāras atzīmes autoruzraudzības žurnālā par darba gaitu un atkāpēm no projekta, tiek slēptas darba atkāpes, neatrunājot tās žurnālā u.c. pārkāpumi). Līgumsods tiek ieturēts no UZŅĒMĒJAM izmaksājamām summām.
7. LĪGUMA IZBEIGŠANA UN IZPILDE

8.1. Līdzējiem ir tiesības vienpusēji izbeigt Līgumu, rakstiski paziņojot par to otram Līdzējam, ja otrs Līdzējs nav izpildījis vienu vai vairākas Līgumā noteiktās saistības un pēc rakstiska brīdinājuma saņemšanas, saistību nepildīšana nav novērsta 15 (piecpadsmit) darba dienu laikā. 
8.2. Līgums tiek uzskatīts par izpildītu, kad Līdzēji ir pilnībā abpusēji izpildījuši Līguma saistības - PASŪTĪTĀJS ar nodošanas - pieņemšanas akta parakstīšanu ir apstiprinājis autoruzraudzības pakalpojumu saņemšanu un apmaksājis UZŅĒMĒJAM faktiski izpildītos un PASŪTĪTĀJAM nodotos darbus.
8.3. Pasūtītājam ir tiesības vienpusēji izbeigt Līgumu, ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt, jo ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. STRĪDU IZŠĶIRŠANAS KĀRTĪBA

Strīdi, kas Līdzējiem rodas, pildot Līgumu, tiek risināti pārrunu ceļā, bet, ja vienošanos šādā veidā panākt nav iespējams, tad jebkurš strīds, nesaskaņa vai prasība, kas saistīta ar Līgumu, tā izbeigšanu, grozīšanu vai spēkā esamību, tiek nodota izskatīšanai Latvijas Republikas tiesā saskaņā ar spēkā esošajiem normatīvajiem aktiem.
10. NEPĀRVARAMA VARA

10.1. Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu rezultātā, kurus Līdzēji nevarēja ne paredzēt, ne novērst. 

10.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.

10.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.

10.4. Līdzējam, kura darbību apgrūtina nepārvaramas varas apstākļi, nekavējoties jāinformē par to otrs Līdzējs, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.

10.5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski veikto autoruzraudzību Līgumā noteiktajā kārtībā.

11. FIZISKO PERSONU DATU APSTRĀDE
11.1. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25 .maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

11.2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

11.3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.

11.4. Neskatoties uz iepriekšējā punktā minēto, UZŅĒMĒJS piekrīt, ka PASŪTĪTĀJS nodod no UZŅĒMĒJA saņemtos fizisko personu datus trešajām personām, kas PASŪTĪTĀJAM veic darbus un ar kurām PASŪTĪTĀJS sadarbojas tā darbības un Līguma izpildes nodrošināšanai.

11.5. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.

12. CITI NOTEIKUMI

12.1.  Līguma izpildi nodrošina un kontrolē:

12.1.1. no PASŪTĪTĀJA puses:________________;
12.1.2. no UZŅĒMĒJA puses: _________________;

12.1.3. saziņai ar Pasūtītāju Līdzēji izmanto vienlaicīgi arī Pasūtītāja e-pasta adresi: amd@riga.lv.
12.2. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otram Līdzējam personīgi pret parakstu vai nosūtāma pa e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Līdzēja Līgumā noteiktajā kārtībā paziņoto juridisko adresi. 

12.3. Gadījumā, ja kāds no Līdzējiem maina savu juridisko adresi, bankas rekvizītus un/vai nomainās kāda no Līdzēja atbildīgajām personām, tas ne vēlāk kā 5 (piecu) darba dienu laikā pēc izmaiņu veikšanas rakstiski paziņo par to otram Līdzējam. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgais Līdzējs.

12.4. Ja kāds no Līguma nosacījumiem zaudē juridisko spēku, tas neietekmē pārējos Līguma nosacījumus.

12.5. Līdzējiem vienmēr ir saistošas Līguma un tā pielikumu prasības un nosacījumi kopumā. 

12.6. Jautājumos, kas nav atrunāti Līgumā, Līdzēji vadās no spēkā esošajiem normatīvajiem aktiem.

12.7. Visi Līguma sadaļu virsraksti ir doti, lai sekmētu Līguma labāku pārskatāmību, un nekādā veidā nav izmantojami Līguma nosacījumu tulkošanai vai interpretācijai.

12.8. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.

12.9. Līgums sagatavots uz ___ (_____) lapām ar ___ (_____) pielikumiem uz ___ (______) lapām, kopā uz ___ (______) lapām.
13. LĪDZĒJU REKVIZĪTI UN PARAKSTI

	PASŪTĪTĀJS:

Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011

___________________________________

/__________________/


	UZŅĒMĒJS:

_________________________________

/__________________/

